Document ID: 31989D0009

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Δεκεμβρίου 1988
για έγκριση προγράμματος όσον αφορά τον τομέα του προβείου γάλακτος σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη γαλλική γλώσσα είναι το μόνο αυθεντικό)
(89/9/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των όρων μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 του Συμβουλίου (2), και ιδίως το άρθρο 5,
Εκτιμώντας:
ότι στις 5 Νοεμβρίου 1987, η γαλλική κυβέρνηση ανακοίνωσε ένα πρόγραμμα όσον αφορά τον τομέα του προβείου γάλακτος και χορήγησε συμπληρωματικά στοιχεία στις 25 Ιουλίου 1988·
ότι το πρόγραμμα αυτό έχει σαν στόχο να καταστήσει ορθολογική και να εκσυγχρονίσει τη συγκέντρωση, τη μεταποίηση του προβείου γάλακτος και την εμπορία των προϊόντων με βάση το πρόβειο γάλα, εις τρόπον ώστε να αυξηθεί η ανταγωνιστικότητα του τομέα και να αξιοποιηθούν τα προϊόντα του· ότι συνιστά συνεπώς ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι η έγκριση του προγράμματος αυτού δεν θα επεκταθεί στα οχήματα συλλογής με εξαίρεση το γαλακτοκομικό τους εξοπλισμό·
ότι η έγκριση του προγράμματος δεν θα επεκταθεί στις επενδύσεις στον εξοπλισμό υπερδιηθήσεως του γάλακτος που μειώνει την ποσότητα του γάλακτος που είναι αναγκαία για την παρασκευή γαλακτοκομικών προϊόντων ούτε στις επενδύσεις για την έρευνα και την ανάπτυξη ιδίως νέων προϊόντων ούτε στα προϊόντα εκτός παραρτήματος ΙΙ·
ότι το πρόγραμμα αυτό περιλαμβάνει επαρκή ποσότητα στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77, και αποδεικνύει ότι μπορούν να επιτευχθούν στον τομέα του προβείου γάλακτος οι στόχοι του άρθρου 1 του κανονισμού αυτού· ότι η προθεσμία που καθορίσθηκε για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του κανονισμού αυτού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα όσον αφορά τον τομέα του προβείου γάλακτος, που ανακοινώθηκε από τη γαλλική κυβέρνηση στις 5 Νοεμβρίου 1987 και συμπληρώθηκε στις 25 Ιουλίου 1988 σύμφωνα με τον κανονισμό (ΕΟΚ) αριθ. 355/77.
Η έγκριση του προγράμματος αυτού δεν επεκτείνεται ούτε στα οχήματα συλλογής, με εξαίρεση τον γαλακτοκομικό τους εξοπλισμό, ούτε στις επενδύσεις που αφορούν τον εξοπλισμό υπερδιηθήσεως ούτε στις επενδύσεις που αφορούν την έρευνα και την ανάπτυξη, ιδίως νέων προϊόντων, ούτε προϊόντων εκτός παραρτήματος ΙΙ.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 14 Δεκεμβρίου 1988.

Labels: 18
17
19